CELEX: 31992D0132
Language: el
Date: 1992-02-03 00:00:00
Title: 92/132/ΕΟΚ : Απόφαση του Συμβουλίου της 3ης Φεβρουαρίου 1992 για τη σύναψη συμφωνιών διμερούς συνεργασίας μεταξύ της Ευρωπαϊκής Οικονομικής Κοινότητας και της Δημοκρατίας της Αυστρίας, της Δημοκρατίας της Φινλανδίας και του Βασιλείου της Νορβηγίας, αντιστοίχως, σχετικά με το πρόγραμμα "Επιστήμη και τεχνολογία για προστασία του περιβάλλοντος" (STEP)

Avis juridique important

|

31992D0132

92/132/ΕΟΚ : Απόφαση του Συμβουλίου της 3ης Φεβρουαρίου 1992 για τη σύναψη συμφωνιών διμερούς συνεργασίας μεταξύ της Ευρωπαϊκής Οικονομικής Κοινότητας και της Δημοκρατίας της Αυστρίας, της Δημοκρατίας της Φινλανδίας και του Βασιλείου της Νορβηγίας, αντιστοίχως, σχετικά με το πρόγραμμα "Επιστήμη και τεχνολογία για προστασία του περιβάλλοντος" (STEP)  

Επίσημη Εφημερίδα αριθ. L 054 της 28/02/1992 σ. 0021 - 0021

ΑΠΟΦΑΣΗ ΤΟΥ ΣΥΜΒΟΥΛΙΟΥ της 3ης Φεβρουαρίου 1992 για τη σύναψη συμφωνιών διμερούς συνεργασίας μεταξύ της Ευρωπαϊκής Οικονομικής Κοινότητας και της Δημοκρατίας της Αυστρίας, της Δημοκρατίας της Φινλανδίας και του Βασιλείου της Νορβηγίας,  αντιστοίχως, σχετικά με το πρόγραμμα "Επιστήμη και τεχνολογία για προστασία του περιβάλλοντος" (STEP) (92/132/ΕΟΚ)ΤΟ ΣΥΜΒΟΥΛΙΟ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 130 Ο παράγραφος 2,  την πρόταση της Επιτροπής (1),  Σε συνεργασία με το Ευρωπαϊκό Κοινοβούλιο (2),  Έχοντας υπόψη τη γνώμη της Οικονομικής και Κοινωνικής Επιτροπής (3),  Εκτιμώντας:  ότι, με την απόφαση 89/625/ΕΟΚ (4), το Συμβούλιο θέσπισε δύο ειδικά προγράμματα έρευνας και ανάπτυξης στον τομέα του περιβάλλοντος (1989-1993), ένα εκ των οποίων ονομάζεται "Επιστήμη και τεχνολογία για προστασία του περιβάλλοντος" (STEP)- ότι το άρθρο 8  της εν λόγω απόφασης εξουσιοδοτεί την Επιτροπή να διαπραγματευθεί συμφωνίες με τρίτες χώρες, και ειδικότερα με τις ευρωπαϊκές χώρες που έχουν συνάψει συμφωνίες-πλαίσια για την επιστημονική και τεχνική συνεργασία με την Κοινότητα, με στόχο την πλήρη ή  μερική σύνδεσή τους με τα προγράμματα- ότι, με την απόφαση 87/177/ΕΟΚ (5), το Συμβούλιο ενέκρινε τη σύναψη, εξ ονόματος της Ευρωπαϊκής Οικονομικής Κοινότητας, συμφωνιών-πλαισίων επιστημονικής και τεχνικής συνεργασίας μεταξύ των Ευρωπαϊκών Κοινοτήτων και, μεταξύ άλλων, με τη Δημοκρατία της  Αυστρίας, τη Δημοκρατία της Φινλανδίας και το Βασίλειο της Νορβηγίας- ότι οι κυβερνήσεις της Αυστρίας, της Φινλανδίας και της Νορβηγίας ζήτησαν να συμμετάσχουν στα ερευνητικά προγράμματα της Κοινότητας στον τομέα του περιβάλλοντος- ότι η Κοινότητα, η Αυστρία, η Φινλανδία και η Νορβηγία αντιμετωπίζουν κοινά περιβαλλοντικά προβλήματα και αναμένουν αμοιβαία οφέλη από τη συνεργασία αυτή,  ΑΠΟΦΑΣΙΖΕΙ:  Άρθρο 1  Οι συμφωνίες συνεργασίας μεταξύ της Ευρωπαϊκής Οικονομικής Κοινότητας και της Δημοκρατίας της Αυστρίας, της Δημοκρατίας της Φινλανδίας και του Βασιλείου της Νορβηγίας, αντιστοίχως, σχετικά με το πρόγραμμα για την έρευνα και την ανάπτυξη στον τομέα της  επιστήμης και της τεχνολογίας για την προστασία του περιβάλλοντος (STEP), εγκρίνονται εξ ονόματος της Κοινότητας.  Τα κείμενα των συμφωνιών επισυνάπτονται στην παρούσα απόφαση.  Άρθρο 2  Ο Πρόεδρος του Συμβουλίου προβαίνει, εξ ονόματος της Ευρωπαϊκής Οικονομικής Κοινότητας, στη γνωστοποίηση που αναφέρεται στο άρθρο 10 των συμφωνιών.  Βρυξέλλες, 3 Φεβρουαρίου 1992.  Για το Συμβούλιο Ο Πρόεδρος Joao PINHEIRO (1) EE ariu. C 179 thw 10. 7. 1991, s. 10.(2) EE ariu. C 305 thw 25. 11. 1991, s. 55 kai apofash thw 15hw Ianozarioz 1992 (den exei akoma dhmosiezuei sthn Epishmh Efhmerida).(3) EE ariu. C 14 thw 20. 1. 1992, s. 9.(4) EE ariu. L 359 thw 8. 12. 1989, s. 9.(5) EE ariu. L 71 thw 14. 3. 1987, s. 29.